શિવાજી સાથે યુદ્ધમાં જનારા તે સૌથી કાબિલ સૈનિક હતા. પ્રતાપગઢના યુદ્ધ દરમિયાન તાનાજી વીરગતિને પામ્યા જેના કારણે ત્યાંનો કિલ્લો તેમના નામ સિંહગઢથી ઓળખાય છે. મહત્ત્વની વાત એ છે કે આ કિલ્લાને મુગલોના પંજામાંથી છોડાવવામાં આવ્યો હતો. જેની રખેવાળી રાજપૂત ઉદયભાન રાઠોડ કરતા હતા. આ ઉપરાંત પણ ફિલ્મમાં તાનાજીની ઘણી અજાણી વાતો રજૂ કરવામાં આવી છે. જોકે પદ્માવતના વિવાદ પછી આ ફિલ્મને લઈને કોઈ પણ વિવાદ થાય તેવું પ્રોડ્યુસર ઇચ્છતા નથી જેના કારણે જ આ ફિલ્મની સ્ક્રિપ્ટ પર ફરી કામ કરવાની વિચારણા પણ કરવામાં આવી છે. જેમાં ખાસ ધ્યાન રાખવામાં આવશે કે મરાઠા સમાજ કે પછી રાજપૂત સમાજને પણ કંઈ વાંધો ન પડે. આ ફિલ્મ ૨૦૧૯માં દિવાળી પર રજૂ કરવાનો પ્લાન હતો, પરંતુ જે પ્રમાણે પદ્માવતનો વિરોધ થયો તે જોતા આ ફિલ્મની ડેટ ડિકલેર નથી તેવી વાત ચાલી રહી છે. જોકે અજયે સ્પષ્ટતા કરી છે કે અમારી ફિલ્મને કોઈ મુશ્કેલી પડશે નહીં તેમાં વાંધાજનક કશું જ નથી. ફિલ્મ માટે અજયે ઘણી મહેનત કરી છે એવંુ પણ કહેવાય છે કે અને આ એક બિગ બજેટ ફિલ્મ બની રહેશે. જોકે ચર્ચા તો એવી છે કે આ ફિલ્મના રિલીઝ સમયે કરણી સેનાની જેમ જ મરાઠા સમાજ પણ કોઈ વિરોધ લઈને ઊભો ન થાય.